พอดีว่าเท้าและนิ้วเท้า เนื้อมันลอกค่ะ เลยอยากถามว่าเวลาอยู่ที่บ้านเราต้องระวังพวกน้ำลายจากอุ้งเท้าแมวเวลาแมวเดินอยู่บนบ้านไหมคะ ปล.แมวพึ่งฉีดยาไปแค่ครั่งเดียวเมื่อวันที่ 19 เมษา 61 เราฉีดครบชุดไปเมื่อตอนเด็กๆ ฉีดกระตุ้นล่าสุด 19 เมษาิ61 ค่ะ
สวัสดีค่ะ หากผิวหนังบริเวณเท้ามีการลอกจนผิวหนังเป็นรอยแยก มีเลือดซึม ต้องระวังการสัมผัสกับน้ำลายแมวค่ะ โดยอาจใส่รองเท้าสำหรับใส่ในบ้านป้องกันไว้ แต่หากผิวหนังที่ลอก มีลักษณะเป็นแค่ขุย ไม่มีรอยแยกของผิวหนัง ไม่มีเลือดซึม เวลาโดนน้ำและสบู่ ไม่เกิดอาการแสบ การสัมผัสโดนน้ำลายแมว จะไม่ทำให้ติดเชื้อพิษสุนัขบ้าได้ค่ะนอกจากนี้ หากเป็นแมวเลี้ยง ที่สามารถเฝ้าสังเกตอาการได้ทุกวัน เราก็สามารถสังเกตอาการแมวร่วมไปด้วยได้ค่ะ หากแมวไม่ได้มีอาการอะไรผิดปกติ ก็ไม่จำเป็นต้องทำอะไรค่ะ อีกทั้งหา ได้เคยฉีดวัคซีนพิษสุนัขบ้าครบมาแล้วและได้ฉีดกระตุ้นไปเมื่อ 19 เม.ย.61 ระดับของภูมิคุ้มกันก็จะยังมีอยู่ในร่างกาย หากสมมุติแมวเป็นโรคพิษสุนัขบ้าและตายไป การไปฉีดกระตุ้นเพิ่มในวันที่แมวเริ่มมีอาการผิดปกติหรือตาย ก็ยังสามารถป้องกันได้อยู่ค่ะ